Det sker sjældent, men de to næste nætter har danskere flere steder i landet mulighed for at se nordlys, oplyser Danmarks Meteorologiske Institut (DMI) på sin hjemmeside.

Ifølge DMI's vagtchef, Jesper Eriksen, afhænger oplevelsen for at se nordlys meget af vejret, men der skulle være gode muligheder, vurderer han.

»Natten til fredag bliver tør og i perioder klar. Der kan dog dannes tåge flere steder, men den ligger typisk i lavninger. Løsningen er derfor: Søg mod nærmeste højdepunkt i landskabet«.

ritzau